Primer objectiu assolit de la campanya en marxa de viticultura ecològica – projectedunia.org
Primer objectiu assolit de la…
jul.72020
Ja hem assolit l’objectiu mínim de la campanya per a la viticultura ecològica promoguda per Dunia! Superats els 2.790 euros que s’havia proposat la Blanca Ozcáriz d’El Jardí dels Sentits, un celler familiar ecològic, per iniciar la construcció sostenible d’una bassa per recollir les aigües pluvials de la seva finca i crear un entorn humit que augmenti la biodiversitat de la zona ja estan assegurats. 33 persones han fet aportacions a aquesta campanya, aportacions que els desgravaran al moment de fer la Declaració de la renda.
La responsable del projecte ja podrà iniciar els tràmits per sol·licitar permisos i elaborar els plànols.
La campanya continua per aconseguir tot el finançament per al seu projecte. Calen encara vora 3.700 euros perquè aquest celler familiar, de vi ecològic i raïm cultivat també amb tècniques biodinàmiques, pugui realitzar l’obra que els ha d’ajudar a millorar encara més la sostenibilitat de la seva producció vitivinícola.
En un moment especialment difícil per a tota l’agricultura però especialment per als productors de vi, aportar recolzament a El Jardí dels Sentits, celler on Blanca Ozcáriz elabora el vi amb vinyes algunes de més de 70 anys, és constatar el compromís amb el territori.
Category: campanyesBy Dunia 7 juliol 2020 Leave a comment
Tags: agricultura sosteniblebiodiversitatmicrofinançament
PreviousPrevious post:Gravació de la trobada online de connexió entre ciutat i agriculturaNextNext post:Vídeo: webinar amb Ada Parellada sobre Cuina Sostenible per a Dunia